text: РЕШЕНИЕ (ЕС) 2015/334 НА СЪВЕТА
  от 2 март 2015 година
  за изменение на Вътрешно споразумение между представителите на правителствата на държавите-членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014-2020 г. в съответствие със Споразумението за партньорство АКТБ-ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за Европейския съюз,
  като взе предвид Договора за функционирането на Европейския съюз,
  като взе предвид Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г.,
  като взе предвид Вътрешно споразумение между представителите на правителствата на държавите-членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014 - 2020 г. в съответствие със Споразумението за партньорство АКТБ - ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз (наричано по-нататък „Вътрешното споразумение“) (1), и по-специално член 1, параграф 7 и член 8, параграф 4 от него,
  като взе предвид Акта за присъединяване на Хърватия, и по-специално Съвместната декларация В относно Европейския фонд за развитие,
  като взе предвид предложението на Европейската комисия,
  като има предвид, че:
  (1)
  В съответствие със Съвместната декларация В, приложена към Акта за присъединяване на Хърватия, Хърватия ще се присъедини към Европейския фонд за развитие в момента на влизането в сила на новата многогодишна финансова рамка на сътрудничество след присъединяването си към Съюза и ще започне да плаща вноски във фонда считано от 1 януари на втората календарна година след датата на присъединяването си.
  (2)
  Република Хърватия се присъедини към Европейския съюз на 1 юли 2013 г.
  (3)
  В съответствие с член 1, параграф 7 от Вътрешното споразумение разпределението на вноските, посочени в член 1, параграф 2, буква а), които понастоящем са само с предполагаем размер за Хърватия, трябва да се измени с решение на Съвета, ако към Съюза се присъедини нова държава.
  (4)
  В съответствие с член 8, параграф 4 от Вътрешното споразумение претеглянето на гласовете, посочени в член 8, параграф 2 от него, които понастоящем са само приблизителен брой гласове за Хърватия, и квалифицираното мнозинство, предвидено в член 8, параграф 3 от Вътрешното споразумение, трябва да се изменят с решение на Съвета, ако към Съюза се присъедини нова държава.
  (5)
  Вноските и претеглянето на гласовете следва да бъдат потвърдени,
  ПРИЕ НАСТОЯЩОТО РЕШЕНИЕ:
  Член 1
  Алгоритъмът за разпределение на вноските и вноската на Хърватия към Единадесетия европейски фонд за развитие, посочени в член 1, параграф 2, буква a) от Вътрешното споразумение, както и претеглянето на нейните гласове в Комитета за Европейския фонд за развитие, посочени в член 8, параграф 2 от Вътрешното споразумение, се потвърждават.
  Член 2
  Вътрешното споразумение се изменя, както следва:
  1.
  В член 1, параграф 2, буква а), в таблицата, на реда относно Хърватия скобите и звездичката след думата „Хърватия“ се заличават заедно с бележката под линия „(*) Предполагаем размер“ в края на таблицата.
  2.
  В член 8, параграф 2, в таблицата се заличава следният текст:
  а)
  скобите и звездичката след думата „Хърватия“ и квадратните скоби във втората колона на същия ред;
  б)
  бележката под линия „(*) приблизителен брой гласове“;
  в)
  редът „Общо ЕС 27“, „998“;
  г)
  скобите и звездичката, както и квадратните скоби в реда „Общо ЕС 28 (*) [1 000]“.
  3.
  Член 8, параграф 3 се заменя със следния текст:
  „3. Комитетът за ЕФР взема решения с квалифицирано мнозинство от 721 гласа от общо 1 000, като най-малко 15 от държавите членки трябва да са гласували „за“. Блокиращото малцинство се състои от 280 гласа.“
  Член 3
  Настоящото решение влиза в сила в деня след деня на приемането му.
  Съставено в Брюксел на 2 март 2015 година.